Arafura-klassen

Arafura-klassen er en skipsklasse utviklet av det tyske selskapet Lürssen. Klassen skal erstatte Armidale-klassen og Cape-klassen i Royal Australian Navy. Skipene skal bygges i Australia.

Skipene skal brukes til suverenitetshevdelse i Australias økonomiske sone, og til grense- og sikkerhetspatruljer i territorialfarvannet i samarbeid med Australian Border Force.

Rekkevidden skal være 7 400 km og topphastigheten blir 22 knop. Skipene får en lengde på 80 meter og et deplasement på 1 640 tonn. Bestykningen består av en 40 mm kanon og to kaliber 50 maskingevær.

Referanser

Korvett- og patruljeskipklasser
Artikler i sjøfart-prosjektet